CELEX: 32006R1086
Language: mt
Date: 2006-07-11 00:00:00
Title: Regolament tal-Kunsill (KE) Nru 1086/2006 tal- 11 ta’ Lulju 2006 li jemenda r-Regolament (KE) Nru 2866/98 dwar ir-rati ta’ konverżjoni bejn l-euro u l-muniti ta’ l-Istati Membri li jadottaw l-euro

16.3.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               72
            
         REGOLAMENT TAL-KUNSILL (KE) Nru 1086/2006
   tal-11 ta’ Lulju 2006
   li jemenda r-Regolament (KE) Nru 2866/98 dwar ir-rati ta’ konverżjoni bejn l-euro u l-muniti ta’ l-Istati Membri li jadottaw l-euro
   IL-KUNSILL TA’ L-UNJONI EWROPEA,
   Wara li kkunsidra it-Trattat li jistabbilixxi l-Komunità Ewropea, u b'mod partikolari l-Artikolu 123(5) tiegħu,
   Wara li kkunsidra l-proposta mill-Kummissjoni,
   Wara li kkunsidra l-opinjoni tal-Bank Ċentrali Ewropew (1),
   Billi:
   
               (1)
            
            
               Ir-Regolament tal-Kunsill (KE) Nru 2866/98 dwar ir-rati ta’ konverżjoni bejn l-euro u l-muniti ta’ l-Istati Membri li jadottaw l-euro (2) jiddetermina r-rati ta’ konverżjoni mill-1 ta’ Jannar 1999.
            
         
               (2)
            
            
               kond l-Artikolu 4 ta’ l-Att ta’ l-Adeżjoni ta’ l-2003, is-Slovenja hija Stat Membru b’revoka kif definit fl-Artikolu 122 tat-Trattat.
            
         
               (3)
            
            
               Skond id-Deċiżjoni tal-Kunsill 2006/495/KE tal-11 ta’ Lulju 2006 skond l-Artikolu 122(2) tat-Trattat dwar l-adozzjoni tal-munita unika mis-Slovenja fl-1 ta' Jannar 2007 (3), is-Slovenja issa tissodisfa l-kundizzjonijiet meħtieġa għall-adozzjoni tal-munita unika u d-deroga favur is-Slovenja għandha tiġi revokata mill-1 ta' Jannar 2007.
            
         
               (4)
            
            
               L-introduzzjoni ta’ l-euro fis-Slovenja teħtieġ li r-rata ta' konverżjoni bejn l-euro u t-tolar tiġi adottata. Din ir-rata ta’ konverżjoni għandha tiġi stabbilita għal 239,640 tolari Sloveni għal kull euro, li tikkorrispondi mar-rata ċentrali preżenti tat-tolar fil-mekkaniżmu tar-rata tal-kambju (ERM II).
            
         
               (5)
            
            
               Ir-Regolament (KE) Nru 2866/98 għandu għalhekk jiġi emendat skond dan,
            
         ADOTTAT DAN IR-REGOLAMENT:
   Artikolu 1
   Dan li ġej għandu jiġi mdaħħal bejn ir-rati ta’ l-ecscudo Portugiż u l-mark Finlandiż fil-lista ta' rati ta' konverżjoni f'Artikolu 1 tar-Regolament (KE) Nru 2866/98:
   
      “= 239,640 tolar Sloven”
   
   Artikolu 2
   Dan ir-Regolament għandu jidħol fis-seħħ fl-1 ta' Jannar 2007.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussel, 11 ta’ Lulju 2006.
      
         
            Għall-Kunsill
         
         
            Il-President
         
         E. HEINÄLUOMA
      
   
   
      (1)  Opinjoni mgħotija nhar is-6 ta’ Lulju 2006 (Għadha mhix ippubblikata fil-Ġurnal Uffiċjali)
   
      (2)  ĠU L 359, 31.12.1998, p. 1. Regolament hekk kif emendat l-aħħar bir-Regolament (KE) Nru 1478/2000 (ĠU L 167, 7.7.2000, p. 1).
   
      (3)  ĠU L 195, 15.7.2006, p. 25.